David Gilmour (album)

David Gilmour je prvý sólový album gitaristu a speváka skupiny Pink Floyd Davida Gilmoura. Bol vydaný v máji 1978 v Spojenom kráľovstve a 17. júna, 1978 v USA, jeho producentom bol David Gilmour a obsahuje zväčša gitarové bluesovo ladené nahrávky. 

Album bol nahrávaný od decembra 1977 do začiatku januára 1978 vo Francúzsku v Super Bear Studios a zmixovaný v tomto štúdiu v marci 1978. Pri nahrávaní s Davidom spolupracovali jeho bývalí spoluhráči zo skupiny Joker's Wild Rick Wills (basová gitara) a Willie Wilson (bicie a perkusie).

V rebríčkoch Spojeného kráľovstva album dosiahol 17. pozíciu a v rebríčku Billboardu v USA dosiahol 29. miesto. Album bol certifikovaný zlatom od RIAA.

Obal bol vyrobený štúdiom Hipgnosis v spolupráci Davidom Gilmourom.

Remastrovaná verzia albumu David Gilmour na CD bola vydaná 12. septembra, 2006 v USA a Kanade.

 Zoznam skladieb 

Autorom všetkých skladieb je David Gilmour, okrem uvedených výnimiek.

 Výroba albumu 

 David Gilmour – gitary, spev, klávesy, gitara Lap Steel v skladbách „No Way“ a „I Can't Breathe Anymore“, producent, návrh obalu 
 Rick Wills – basová gitara, vokály 
 Willie Wilson – bicie, perkusie 
 Mick Weaver – ďalší klavír v skladbe „So Far Away“
 Carlena Williams – vokály v skladbách „There's No Way Out of Here“ a „So Far Away“
 Debbie Doss - vokály v skladbách „There's No Way Out of Here“ a „So Far Away“
 Hipgnosis – návrh obalu, fotografie 
 Sanghbook Nam - remastering 
 Doug Sax - remastering 

 Rebríčky 

Album - Billboard (Severná Amerika)
RokRebríčekUmiestnenie1978Popové albumy29

Kategória:Albumy Davida Gilmoura
Kategória:Hudobné albumy z 1978
Kategória:Debutové albumy